cyanic-selkie/wikianc huggingface dataset:
ლგბტ უფლებები მალაიზიაში
ერთნაირსქესიანთა სექსუალური აქტების კანონიერება
2019 წლის მაისში, კუალა-ლუმპურში გეი-ბარი დაარბიეს პოლიციამ და რელიგიურმა აღმასრულებლებმა, ხოლო ტრანსგენდერი ქალი თავდამსხმელებმა სცემეს დედაქალაქ კუალა-ლუმპურთან ახლოს, სერემბანში. ისლამურ საქმეთა მინისტრი განიცდიდა აქტივისტებისა და მმართველი პარტიის სხვა დეპუტატების კრიტიკას, მას შემდეგ, რაც მან ბრძანა ორი ლგბტ აქტივისტის პორტრეტების ამოღება სამხატვრო გამოფენიდან.
აივ / შიდსის საკითხები
შიდსის პირველი ოფიციალური შემთხვევა ერში 1985 წელს გამოჩნდა. ზოგიერთი ექსპერტი ვარაუდობს, რომ აივ ინფიცირებული მალაიზიელების რიცხვი შესაძლოა 2015 წლისთვის 300,000-მდე იყო.
2006 წელს მთავრობამ წამოიწყო ახალი ყოვლისმომცველი საზოგადოებრივი კამპანია, რომელიც მოიცავს თერაპიისა და ნემსის გაცვლის პროგრამებს ნარკომანისთვის და უფასო მედიკამენტებს, რომლებსაც სახელმწიფო კლინიკებში იღებენ. ამასთან, 2007 წელს მალაიზიის ჯანდაცვის სამინისტროს აეკრძალა პრეზერვატივის გამოყენების ადვოკატირება დაავადების გავრცელების თავიდან ასაცილებლად იმის გამო, რომ ასეთი კამპანია გაიგივდებოდა კანონიერი ქორწინების გარეშე სექსუალური ქცევის წახალისებად მთავრობის მხრიდან.
სქოლიო
კატეგორია:ლგბტ კატეგორია:მალაიზია
დიღმის ნაეკლესიარი
დიღმის ნაეკლესიარი — არქიტექტურული ძეგლი თბილისის სოფელ დიღომში, დიდგორის მთის წვერზე. მთლიანად დანგრეული ფეოდალური ხანის ეკლესიის საკურთხეველთან აღმოჩენილი ქვის ფალოსი დაცულია საქართველოს სახელმწიფო მუზეუმში.
სპირიდონ ლეკვეიშვილი
დეკანოზი სპირიდონ ლეკვეიშვილი (ერისკაცობაში სპირიდონ გიორგის ძე ლეკვეიშვილი; დ. 1868, ქუთაისის მაზრა — გ. 25 დეკემბერი, 1922) — ქართველი სასულიერო პირი. საქართველოს საისტორიო და საეთნოგრაფიო საზოგადოების გამგეობის წევრი. წერა-კითხვის გამავრცელებელი საზოგადოების ქუთაისის განყოფილების წევრი (1913).
ბიოგრაგია
სპირიდონ ლეკვეიშვილი დაიბადა 1868 წელს ქუთაისის გუბერნიაში მღვდლის გიორგი ლეკვეიშვილის ოჯახში. პირველდაწყებითი განათლება მამის მეთვალყურეობის ქვეშ მიიღო. 1883–1887 წლებში სპირიდონი ქუთაისის სასულიერო სასწავლებელში სწავლობდა, ხოლო 1887 წელს თბილისის სასულიერო სემინარიაში ჩაირიცხა, რომელიც 1893 წელს პირველი ხარისხის დიპლომით დაასრულა. სემინარიის დასრულების შემდეგ იმერეთში დაბრუნდა, მასწავლებლობას მიჰყო ხელი და აქვე დაოჯახდა.1895 წლის 24 მარტის გარდაეცვალა მამა, სანავარდოს (სამტრედია) მაცხოვრის სახელობის ეკლესიის წინამძღვარი, და იმერეთის ეპისკოპოსმამა გაბრიელმა (ქიქოძე) სპირიდონს სასულიერო პირად გახდომაზე მოუწოდა. 1895 წლის მაისში მეუფე გაბრიელმა სპირიდონი ჯერ დიაკვანად აკურთხა, ხოლო ერთ კვირაში მღვდელად მესხეთის ყოვლადწმინდა სამების სახელობის ეკლესიის წინ დაასხა ხელი და წინამძღვრად განამწესა. 1897 წელს მამა სპირიდონი საგვერდულით დააჯილდოვეს.1898 წელს იმერეთის ეპისკოპოსმა ბესარიონმა (დადიანი) მამა სპირიდონი, როგორც განათლებული მოძღვარი და სემინარიის კურსდამთავრებული ქუთაისში გადაიყვანა და სასულიერო სასწავლებელში პედაგოგად და იქაური კარის ეკლესიის წინამძღვრად დაადგინა. 1902 წლის 6 მაისს მამა სპირიდონი სკუფიით დაჯილდოვდა.1906 წელს იმერეთის ეპისკოპოსმა ლეონიდმა (ოქროპირიძე) ქუთაისის მთავარანგელოზთა სახელობის ეკლესიის წინამძღვრად დაადგინა, ხოლო 1910 წლის 15 მაისს კამილავკა ეწყალობა. 1915 წლის აღდგომას მამა სპრიდონს სამკერდე ოქროს ჯვარი უბოძეს. 1917 წლის 12 მარტს, როდესაც აღსდგა საქართველოს სამოციქულო მართლმადიდებელი ეკლესიის ავტოკეფალია, იმერეთის ეპარქია დროებით მმართველი მღვდელმთავრის გარეშე დარჩა. ეპარქიაში შეიქმნა დროებითი სასულიერო მმართველობა, რომლის ერთ-ერთი წევრი მამა სპირიდონიც გახლდათ. იგი აგრეთვე მონაწილეობდა როგორც იმერეთის ეპარქიის დელეგატი 1917 წლის 8-17 სექტემბერის გამართულ პირველ და 1920 წლის 27 ივნის გამართულ მეორე საეკლესიო კრებაზე. 1918 წლის აღდგომას ეკლესიაში ერთგული და ნაყოფიერი მოღვაწეობის გამო დეკანოზის წოდება მიენიჭა. დეკანოზი სპირიდონი 1922 წლის 25 დეკემბერს გარდაიცვალა. დაკრძალულია ქუთაისში.
რესურსები ინტერნეტში
კატეგორია:დაბადებული 1868 კატეგორია:გარდაცვლილი 25 დეკემბერი კატეგორია:გარდაცვლილი 1922 კატეგორია:ქართველი საეკლესიო მოღვაწეები კატეგორია:ქართველთა შორის წერა-კითხვის გამავრცელებელი საზოგადოების წევრები
Hunter x Hunter-ის ეპიზოდების სია
Hunter x Hunter-ის ეპიზოდების სია შეიძლება აღნიშნავდეს:
შენჭენი
შენჭენი (深圳) — სუბპროვინციული მნიშვნელობის ქალაქი სამხრეთ ჩინეთში, გუანდუნის პროვინციაში. ესაზღვრება ჰონგ-კონგს. 2014 წლის მოსახლეობის აღწერის მიხედვით ქალაქში ცხოვრობდა 10 778 900 ადამიანი.
მასშტაბური უცხოური და სახელმწიფო ინვესტიციების ხარჯზე საკმაოდ მოკლე ხანში ქალაქი იქცა მარგალიტის მდინარის დელტის ეკონომიკური რეგიონისა და საერთოდ, მთელი ქვეყნის მსხვილ სამრეწველო, საფინანსო და სატრანსპორტო ცენტრად. დღესდღეობით შენჭენი წარმოადგენს ჩინეთის ერთ-ერთ ყველაზე დინამიურად განვითარებად ქალაქს. ფაქტობრივად ქალაქი 1979 წელს დაარსდა ბაოანის მაზრის ადგილას, რომელსაც შენჭენი უწოდეს, თუმცა საქალაქო მოსახლეობა ამ ტერიტორიაზე IV საუკუნიდან შეინიშნება. 2008 წელს იუნესკომ შენჭენი აირჩია დიზაინის შემოქმედებით ქალაქად, ხოლო 2011 წელს შენჭენში ჩატარდა მსოფლიოს XXVI საზაფხულო უნივერსიადა, რომლის ხარჯზე ქალაქმა არსებითად განაახლა და გააფართოვა თავისი ინფრასტრუქტურა. შენჭენი, უპირველეს ყოვლისა, ცნობილია თავისი მაღლივი არქიტექტურით, თემატური პარკებით, დარგობრივი გამოფენებით. იგი ელქტრონული და ელექტროტექნიკური მრეწველობის ერთ-ერთი უმსხვლესი ცენტრია, მაგალითად, IPhone-ისა და IPad-ის დიდი ნაწილი სწორედ შენჭენში იწარმოება. საიტ Tech Insider-ის რეიტინგის თანახმად, შენჭენი შედის მსოფლიოს ყველაზე ტექნოლოგიური ქალაქების სიაში.
ქალაქის სახელწოდება წარმოსდგება ორი იეროგლიფის — „შენ“ და „ჭენ“ შეხამებით, რაც თარგმანში ნიშნავს „ღრმა საზღვარს“, „ღრმა დრენაჟს“, „ღრმა თხრილს“ ან „ღრმა ჩამონადენს“. იეროგლიფი „შენ“ (圳) მხოლოდ სამხრეთ ჩინეთში გვხვდება, ჩრდილოეთით ჯეძიანის პროვინციამდე და სავარაუდოდ აქაურ ადგილებში გავრცელდა სამხრეთი სუნის დინასტიის დროს. სახელწოდება „შენჭენი“ პირველად გვხვდება მინის იმპერიის დროს 1410 წელს. ადგილობრივი მოსახლეობის წარმოდგენაში სახელწოდება „შენჭენი“ მიეკუთვნება ქალაქის ძველ ნაწილს, კერძოდ, დუნმენის ქუჩის ოლქს, რომელიც წარმოიქმნა პოლდერის ადგილას. 2010 წლის ივლისამდე შენჭენის ქვეშ გულისმობდნენ ორ სხვა სახელწოდებას — უშუალოდ შენჭენის სპეციალურ ეკონომიკურ ზონას, რომელიც მოიცავდა მხოლოდ ოთხ საქალაქო რაიონს და სუბპროვინციული მნიშვნელობის ქალაქ შენჭენს, რომლის შემადგენლობაში შედიოდა გარეუბნებიც. ამჟამად სპეციალური ეკონომიკური ზონა იკავებს სუბპროვინციული მნიშვნელობის ქალაქის მთელ ტერიტორიას.
შენჭენი განფენილია მარგალიტის მდინარის დელტაში, სამხრეთით ჰონგ-კონგს ესაზღვრება, ჩრდილო-დასავლეთით — ქალაქ დუნგუანს, ჩრდილო-აღმოსავლეთით ქალაქ ხოიჯოუს. მარგალიტის მდინარის ესტუარის საპირისპირო ნაპირზე, შენჭენიდან სამხრეთ-დასავლეთით 60 კილომეტრში მდებარეობს ქალაქები ჯუხაი და მაკაო. ჰონგ-კონგთან არსებული საზღვარი გადის მდინარეების შენჭენისა და შატოუძაოს გასწვრივ.
შენჭენი განლაგებულია ჩინეთის სუბტროპიკულ ზონაში, ჩრდილოეთ ტროპიკზე, სადაც ნიშანდობლივია ცხელი და ნოტიო სუბტროპიკული კლიმატი. სამხრეთ ჩინეთის ზღვის ზეგავლენით ამ რეგიონში ზამთარი რბილია და შედარებით მშრალი, ხოლო სუსხი მეტად იშვიათაა. გაზაფხულის დასაწყისი და შემოდგომის დასასრული, როგორც წესი, მშრალია, თუმცა აპრილიდან დაწყებული ატმოსფერული ნალექების რაოდენობა მკვეთრად მატულობს და წვიმის სეზონები გრძელდება ოქტომბრის შუა რიცხვებამდე.
ზაფხულის პერიოდში მუსონების პიკია; გარდა ამისა, ზაფხულსა და შემოდგომის დასაწყისში შენჭენი ხშირად ხდება ხოლმე ტაიფუნების მსხვერპლი, რომელიც აღმოსავლეთიდან მოდის. წლის ყველაზე ხელსაყრელი დრო შენჭენის მონახულებისათვის ოქტომბრიდან დეკემბრამდეა, როდესაც დგება გრილი და მშრალი ამინდი. ნალექების წლიური რაოდენობა საშუალოდ შეადგენს 1933-2214 მმ-ს. ზამთარში ჰაერის საშუალო ტემპერატურა უდრის 15-17 °C-ს, გაზაფხულზე 18-26 °C, ზაფხულში 28-30 °C, შემოდგომაზე 27-21 °C. 2016 წლის იანვარში ქალაქის სამხრეთ რაიონებში თერმომეტრის სვეტი დავარდა 0 °C-ის ნიშნულზე. პირველად 60 წლის განმავლობაში მოვიდა მცირე თოვლი.
შენჭენის ცენტრიდან ჩრდილო-დასავლეთით 32 კილომეტრში არის შენჭენის საერთაშორისო აეროპორტი ბაოანი. ქალაქშია შენჭენის მეტროპოლიტენი, რომელიც 2004 წლის 28 დეკემბერს გაიხსნა. სულ არის 137 სადგური.
რესურსები ინტერნეტში
კატეგორია:ჩინეთის ქალაქები კატეგორია:გუანდუნი
დიდი ჩვამა
დიდი ჩვამა (Phalacrocorax carbo) — ფრინველი ჩვამასებრთა ოჯახისა. დიდი ზომის წყალმცურავი ფრინველია. მისი სხეულის სიგრძეა 80–100 სმ, ფრთის შლილი 130–160 სმ. გამრავლების პერიოდში თითქმის მთლიანად მბზინავი შავი შეფერილობისაა. მხოლოდ კისერი, კეფა, ბარძაყზე არსებული ხალი და ჩიჩახვის წინა ნაწილია თეთრი. ზამთარში ჩიჩახვის გამოკლებით ეს ადგილებიც შავდება. ახალგაზრდა ფრინველი მოყავისფროა, მოთეთრო-მოყავისფრო სხეულის ქვედა ნაწილით. მცირე გუნდების სახით დიდი ჩვამების ნახვა ხშირად შეიძლება წყლიდან ამოშვერილ კლდეებსა თუ ხელოვნურ პლატფორმებზე. ცურვის დროს ტანი ღრმად იძირება წყალში, კისერი სწორად უჭირავს, თავი კი ოდნავ ზემოთა აქვს მიმართული. წყლიდან ამოსვლის შემდეგ ფრინველები ფრთებს შლიან და იშრობენ. ფრენისას გუნდი ერთ ხაზზე მწკრივდება ან V-ს ფორმას იღებს. გვხვდება წყალსაცავებში და ტბებში, ასევე მდინარეებში. საქართველოში მობინადრეა.
მუგუდის წმინდა გიორგის ეკლესიის კომპლექსი
მუგუდის წმინდა გიორგის ეკლესიის კომპლექსი — არქიტექტურული ძეგლი დუშეთის მუნიციპალიტეტში, სოფელ მუგუდის სამხრეთ-აღმოსავლეთით, 0,4 კილომეტრზე, ტყიან გორაზე. განეკუთვნება შუა საუკუნეებს. კომპლექსში შედის წმინდა გიორგის ეკლესია, კოშკი, ნაგებობის ნაშთი და გალავანი. ეკლესია დარბაზულია (8 x 3,5 მეტრი), დგას გალავნით შემოფარგლულ ეზოს (ფართობი დაახლოებით 300 კვადრატული მეტრი) შუაში, სამხრეთიდან ეკვრის სწორკუთხა, ეკლესიაზე თითქმის ორჯერ უფრო მოკლე მინაშენი. ეკლესია ნაგებია ქვის ნატეხი ქვით, დუღაბზე. კონტრასტულ ნაწილებში გამოყენებულია შირიმი. ძლიერ დაზიანებულია: ჩამოშლილია კამარა და კედლების ზემოთა ნაწილები, თითქმის მთლიანადაა დანგრეული მინაშენი. შესასვლელი სამხრეთ კედლის დასავლეთ ნაწილშია. აღმოსავლეთით მცირედ შეღრმავებული აფსიდია, რომლის ღერძზე ვიწრო სარკმელია გაჭრილი. სარკმლის ორივე მხარეს თითო, გეგმით ნახევარწრიული და თაღოვანი ნიშია. ერთი სარკმელია სამხრეთ კედელში. ინტერიერი შელესილია. აფსიდის სამხრეთ გვერდში შემორჩენილია მოხატულობის ფრაგმენტები. კოშკი ზურგიანი ნაგებია კლდის ნატეხი ქვით. ჩრთულია გალავნის დასავლეთ ნაწილში. შემორჩენილია მისი ორი სართული. ჩამოშლილია სართულშუა გადახურვა. პირველი სართულის კედლები ყრუა, სწორკუთხა შესასვლელი აღმოსავლეთიდანაა (სწორ კედელში), მეორე სართულის დონეზე. გალავანი გეგმით მრუდხაზოვანია, მის ჩრდილოეთ ნაწილში ვიწრო შესასვლელია მოწყობილი, რომელიც საისრეებითაა აღჭურვილი. გალავნის ჩრდილო კედელზე, შიგნით, მიშენებული იყო მცირე ზომის (8 x 4 მეტრი) სწორკუთხა ნაგებობა, რომლისგანაც მხოლოდ ნაწილია შემორჩენილი.
დიდი ჩვამა
ლიტერატურა
კატეგორია:ჩვამა
მუგუდის წმინდა გიორგის ეკლესიის კომპლექსი
ლიტერატურა
კატეგორია:დუშეთის მუნიციპალიტეტის ტაძრები
სერგო ორჯონიკიძე (მსახიობი)
სერგო ორჯონიკიძე (დ. 19 მარტი, 1947, თბილისი, საქართველოს სსრ) — ქართველი ექიმი-კარდიოლოგი და მსახიობი.
ბიოგრაფია
სერგო ორჯონიკიძე დაიბადა 1947 წლის 19 მარტს თბილისში, 1970 წელს დაამთავრა თბილისის სახელმწიფო სამედიცინო ინსტიტუტი. სასწავლებლის დასრულებისთანავე გაანაწილეს გარდაბნის რაიონის ჯანპუნქტის ექიმად. პარალელურად თბილისის ექიმთა დახელოვნების ინსტიტუტში გაიარა სპეციალიზაცია კარდიოლოგიაში, რის შემდეგაც ამავე კათედრის ჯერ უფროსი ლაბორანტის, შემდეგ კი ასისტენტის თანამდებობაზე განაგრძო მუშაობა. ამავდროულად მუშაობდა, როგორც ინტენსიური თერაპიის ექიმი.
იყო ულტრაბგერითი გამოკვლევების ერთ-ერთი პიონერი, ხელმძღვანელობდა ახლად ჩამოყალიბებულ ფუნქციურდიაგნოსტიკურ განყოფილებას. იყო თბილისის კარდიოლოგიური კლინიკის დირექტორის მოადგილე და ფუნქციური დიაგნოსტიკის მიმართულების ხელმძღვანელი. 2016 წლიდან არის ინგოროყვას საუნივერსიტეტო კლინიკის კარდიოლოგიური მიმართულების ხელმძღვანელი. 2017 წელს აირჩიეს საქართველოს კარდიოლოგთა ასოციაციის მრჩეველთა საბჭოს წევრად.
გადაღებულია ფილმებში: „მე, ბებია, ილიკო და ილარიონი“ (ზურიკელა, 1962), „ბოდიში, თქვენ გელით სიკვდილი“ (დათო, 1965).
დაქორწინებულია მსახიობსა და მოცეკვავეზე, საქართველოს სახალხო არტისტ მანანა აბაზაძეზე, ჰყავთ ორი ქალიშვილი.
სქოლიო
კატეგორია:დაბადებული 19 მარტი კატეგორია:დაბადებული 1947 კატეგორია:ქართველი ექიმები კატეგორია:ქართველი მსახიობები კატეგორია:თბილისში დაბადებულები კატეგორია:თბილისის სახელმწიფო სამედიცინო ინსტიტუტის კურსდამთავრებულები
ხორციფერა
ხორციფერა (Atraphaxis) — მცენარეთა გვარი მატიტელასებრთა ოჯახისა. ჩხვლეტია ბუჩქებია, ხეშეში, თითქმის ტყავისებრი მარტივი ფოთლები აქვთ.
გავრცელებულია ძირითადად წინა და შუა აზიაში. კავკასიაში ცნობილია ხორციფერას 5 სახეობა, საქართველოში - 2. Atraphaxis spinosa-ს ფოთოლი პატარაა, სქელი, მონაცრისფრო-მწვანე, Atraphaxis caucasica-სი უფრო დიდი ზომისაა, მწვანე. ორივეს მოთეთრო ან ვარდისფერი ყვავილები აქვს.
გვხვდება აღმოსავლეთ საქართველოში მშრალ და ქვიან ადგილებზე მთის შუა სარტყელამდე, ხშირად — მშრალ მეჩხერ ტყეში. დეკორატიულია და კლდიანი ადგილების გასამწვანებლად იყენებენ.
რესურსები ინტერნეტში
კატეგორია:მატიტელასებრნი
გარეჯის სერი
გარეჯის სერი, უდაბნოს ქედი — დაბალი სუბგანედური სერი საქართველოში, საგარეჯოს მუნიციპალიტეტში. მდებარეობს ივრის ზეგანზე. სიგრძე 10–11 კმ. უმაღლესი წერტილია მთა უდაბნო (879 მ, საქართველო–აზერბაიჯანის საზღვარი), რომლის ჩრდილო კალთაზე მდებარეობს ქართული სამონასტრო კომპლექსი დავითგარეჯა. ანტიკლინური ასიმეტრიული ქედია. ჩრდილოეთი კალთა ციცაბოა, ზოგან ფლატეებიანი, სამხრეთი — შედარებით დამრეცი. აგებულია ნეოგენური (მეოტური და პონტური) კონგლომერატებით, ქვიშაქვებითა და თიხნარებით. ჩრდილოეთი კალთა შემოსილია ჯაგეკლიანი ბუჩქნარით. გარეჯის სერზე და მიმდებარე ტერიტორიაზე იზრდება გარეჯის სალბი (Salvia garedji), რომელიც საქართველოს წითელ ნუსხაშია შეტანილი გავრცელების მცირე არეალის და მისი სავარაუდო შემცირების მიზნით.
სქოლიო
კატეგორია:კახეთის მხარის ქედები
ბერეზნეჰუვატეს რაიონი
ბერეზნეჰუვატეს რაიონი (Березнегуватський район) — რაიონი უკრაინაში, მიკოლაივის ოლქში. მისი ფართობია 1 263 კმ². 2015 წლის აღწერის მონაცემებით რაიონის მოსახლეობა 20 689 ადამიანს შეადგენდა, ხოლო სიმჭიდროვე 17 კაცს კმ²-ზე. ბერეზნეჰუვატეს რაიონის ადმინისტრაციული ცენტრია ქალაქი ბერეზნეჰუვატე.
სქოლიო
კატეგორია:მიკოლაივის ოლქის რაიონები
დამოუკიდებელი სოციალ-დემოკრატების კავშირი
დამოუკიდებელი სოციალ-დემოკრატების კავშირი (Савез независних социјалдемократа; СНСД / Savez nezavisnih socijaldemokrata; SNSD) — ბოსნიელ სერბთა პოლიტიკური პარტია. იგი 1996 წელს დაარსდა. პარტიის ლიდერი, მილორად დოდიკი, არის ბოსნია და ჰერცეგოვინის სუბიექტის, სერბთა რესპუბლიკის მოქმედი პრეზიდენტი.
ისტორია
პარტია ჩამოყალიბდა ბოსნიისა და ჰერცეგოვინის პარლამენტის იმ სერბი დეპუტატებისგან, რომლებიც სერბთა დემოკრატიულ პარტიაში არ შედიოდნენ, თუმცა შეუერთდნენ ბოიკოტს 1992 წლის დასაწყისში, მას შემდეგ, რაც პარლამენტმა დანიშნა დამოუკიდებლობის რეფერენდუმი.
სერბმა დეპუტატებმა ჩამოაყალიბეს სერბთა რესპუბლიკის სკუპშჩინა, სადაც აბსოლუტურ უმრავლესობას სერბთა დემოკრატიული პარტია წარმოადგენდა.
1999 წლის დეკემბერში დამოუკიდებელ სოციალ-დემოკრატთა პარტიას სოციალ-ლიბერალური პარტია შეუერთდა, ხოლო 2000 წელს ნიკოლა შპირიჩის კრაინისა და ბანია-ლუკის დემოკრატიული პარტიაც. 2002 წელს მას შეუერთდა დემოკრატიულ-სოციალისტური პარტია, და ახალ ბლოკს დამოუკიდებელი სოციალ-დემოკრატების კავშირი ეწოდა. იმავე წლის აგვისტოში სერბთა რესპუბლიკის ახალი ლეიბორისტული პარტიაც შეუერთდა ამ კავშირს.
2011 წელს სოციალისტურმა ინტერნაციონალმა ალიანსს წევრობა შეუჩერა ნაციონალისტური და ექსტრემისტული იდეოლოგიის გამო, ხოლო 2012 წლის 4 სექტემბერს გააძევა თავისი რიგებიდან.
სქოლიო
კატეგორია:ბოსნია და ჰერცეგოვინა კატეგორია:ბოსნია და ჰერცეგოვინის პოლიტიკა კატეგორია:ბოსნია და ჰერცეგოვინის ისტორია
ლა-მაკარენა (მეტა)
ლა-მაკარენა (La Macarena) — ქალაქი და მუნიციპალიტეტი კოლუმბიაში, მეტის დეპარტამენტში.
2005 წლის მონაცემებით, მოსახლეობა 25.079 ადამიანს შეადგენდა. ფართობი 11.229 კმ²-ია.
რესურსები ინტერნეტში
კატეგორია:მეტის დეპარტამენტის მუნიციპალიტეტები და ქალაქები
ჩიმბოტეს რაიონი
ჩიმბოტეს რაიონი (Distrito de Chimbote) — რაიონი პერუში, ანკაშის რეგიონის სანტას პროვინციაში. მდებარეობს ზღვის დონიდან 4 მეტრზე. 2007 წლის მონაცემებით, მოსახლეობა 215 817 ადამიანს შეადგენდა, სიმჭიდროვე 147.11 ადამიანი კმ²-ზე. ფართობი 1 467 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:სანტას პროვინციის რაიონები
დიღმის პირველი სამაროვანი
დიღმის პირველი სამაროვანი — არქეოლოგიური ძეგლი თბილისის სოფელ დიღომში, ჩრდილოეთით 4 კილომეტრზე, ქვემო დიდგორის მთის ძირში, ადგილ მისალოცავში. სამაროვანზე გამოვლინდა ფეოდალური ხანის ქვაყუთები.
ლიტერატურა
კატეგორია:თბილისის არქეოლოგიური ძეგლები
ანდამარკის რაიონი
ანდამარკის რაიონი (Distrito de Andamarca) — რაიონი პერუში, ხუნინის რეგიონის კონსეფსიონის პროვინციაში. მდებარეობს ზღვის დონიდან 2 500 მეტრზე. 2007 წლის მონაცემებით, მოსახლეობა 6 151 ადამიანს შეადგენდა, სიმჭიდროვე 8.9 ადამიანი კმ²-ზე. ფართობი 694.9 კმ²-ია.
მცირე მურტალა
აღწერილია 6 ქვესახეობა. საქართველოში მოიპოვება ფრთათეთრი მცირე მურტალა (T. r. capensis). სახეობის ბუდობის არეალი საკმაოდ ვრცელია. გვხვდება სამხრეთ და ცენტრალურ ევროპაში, ჩრდილოეთ და სამხრეთ აფრიკაში, მადაგასკარზე, წინა, შუა და სამხრეთ-აღმოსავლეთ აზიაში, ზონდისა და ფილიპინის კუნძულებზე, ახალ გვინეაში, ავსტრალიაში და ტასმანიაზე. ზამთრობს მათ შორის ამიერკავკასიაში. საქართველოში ცნობილია როგორც მობინადრე და მობუდარი ფრინველი. ბუდობის პერიოდში ბინადრობს პატარა დამდგარ, მეტწილად მტკნარ წყალსატევებზე ან მდორე მდინარეებზე, სადაც უხვადაა განვითარებული წყლის მცენარეულობა — ლელი, ისლი, ხილი და სხვ. და აქვთ შლამიანი ფსკერი. აღმოსავლეთ საქართველოში გვხვდება ზოგიერთ მლაშე ტბაზეც. ბუდობის დამთავრების შემდეგ გვხვდება მდინარეთა შესართავებსა და ზღვების სანაპირო ზოლში. თითქმის მთელ დროს წყალში ატარებს. ხშირად ფრენს წყლის პირზე. აქტიურია უპირატესად ღამით.
წყლის მცენარეებისაგან მცურავ ბუდეს აკეთებს მაისში, ჩვეულებრივ ნაპირიდან მოშორებით. დებს 4–5 მოთეთრო კვერცხს. კრუხად მორიგეობით ჯდება ორივე მშობელი. საინკუბაციო პერიოდი 19–20 დღე-ღამე გრძელდება. ძირითადად იკვებება მწერებითა და მათი მატლებით, ჭიებით, წვრილი მოლუსკებითა და კიბოსნაირებით. რაიმე პრაქტიკული მნიშვნელობა არა აქვს. ირანში სპორტული და კომერციული ნადირობის ობიექტია.
სქოლიო
კატეგორია:მცირე მურტალა
რომარია (მინას-ჟერაისი)
რომარია (Romaria) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 975 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ პატროსინიუს შემადგენლობაში.
2010 წლის მონაცემებით, მოსახლეობა 3 596 ადამიანს შეადგენდა, მოსახლეობის სიმჭიდროვე 8.82 კმ²-ზე. ფართობი 407 557 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ლეოპოლდ ბილფელდი
ლეოპოლდ ბილფელდი (Leopold Bielfeldt დ. 1838 — გ. 1922 ) — XIX საუკუნესა და XX ს-ის დასაწყისში საქართველოში მოღვაწე გერმანელი არქიტექტორი. მიღებული ჰქონდა რუსეთის ქვეშევრდომობა, სწავლობდა პეტერბურგის სამხატვრო აკადემიაში. 1868 წელს მუშაობდა კავკასიის საფოსტო ოლქის, შემდეგ კი საქართველო-იმერეთის სინოდალური კანტორის არქიტექტორად. მის ნამუშევრებს შორის ყველაზე ცნობილია ქაშვეთის ეკლესია, მეფისნაცვლის სასახლე ლიკანში, სასტუმრო „ვეტცელი“ აღმაშენებლის გამზირზე (N 103) და აგრეთხე XX საუკუნის 40-იან წლებში დანგრეული „კირხე“. აღმაშენებლის გამზირზე, მან აგრეთვე, მრავალი საცხოვრებელი სახლიც ააშენა (მაგ., სახლი N 46, 1879); მას, ასევე ეკუთვნის ცნობილი გერმანელი აფთიაქარის ევგენი ზემელის სახლის პროექტი. საცხოვრებელი სახლების არქიტექტურაში ლეოპოლდ ფილფელდი რენესანსულ-ბაროკოულ ეკლეკტიზმს იყენებდა.
ნაქულბაქევის წმინდა გიორგის ეკლესია
ნაქულბაქევის წმინდა გიორგის ეკლესია — არქიტექტურული ძეგლი თბილისის სოფელ დიღომში, საქართველოს სამხედრო გზის აღმოსავლეთით 1 კილომეტრზე, საქართველოს სასოფლო-სამეურნეო ინსტიტუტის დიღმის სასწავლო საცდელი მეურნეობის დეკორატიული განყოფილების ტერიტორიაზე. თარიღდება ადრინდელი ფეოდალური ხანით.
ეკლესია დარბაზულია, ნაგებია ნატეხი პირმოსწორებული ქვით. ამჟამად ნაგებობას სახურავი აღარა აქვს (გადახურული ყოფილა კრამიტით). შესასვლელი სამხრეთიდანაა. დასავლეთ კარი ამოშენებულია. ორივე კარი გარედან არქიტრავით, ხოლო შიგნიდან ნახევარწრიული კამარით არის გადახურული. აღმოსავლეთით, ნახევარწრიულ ღრმა აფსიდში ოთხი ნიშია, სამი ჩრდილოეთით, ერთი სამხრეთით. დარბაზის ნახევარწრიული კამარის საბჯენი თაღი მარტივკაპიტელებიან მასიურ პილასტრებს ეყრდნობა. დარბაზის კედლებს გასდევს რიყის ქვის დაბალი ჩამოსაჯდომი. ეკლესიას ოთხივე მხარეს თითო სარკმელი აქვს. სარკმლების ქვედა ნაწილი ძლიერ დამრეცი და საფეხურებიანია. სამხრეთისა და ჩრდილოეთის სარკმლები თაღოვანია. დასავლეთის სარკმელი გარედან მრგვალია. ეკლესია შელესილი ყოფილა. სამხრეთის და დასავლეთის ფასადებზე, შესასვლელების თავზე წრეშ ჩასმულია ტოლმკლავა რელიეფური ჯვარი. XIX საუკუნეში ეკლესიისთვის აგურის ლავგარდანი შეუყოლებიათ და ფასადები შეულესიათ.
ლიტერატურა
კატეგორია:თბილისის ეკლესიები
Nude (Camel-ის ალბომი)
Nude — ინგლისური პროგრესული როკ-ჯგუფ Camel-ის მერვე სტუდიური ალბომი. იგი გამოვიდა 1981 წელს. ეს არის კონცეპტუალური ალბომი, რომლის სიუჟეტი ეფუძნება ჰიროო ონოდას, იაპონიის იმპერიის სამხედროს რეალურ ამბავს. ამ სიუჟეტის მიხედვით, იგი დაკარგულია მეორე მსოფლიო ომში, კუნძულზე და არ იცის, რომ ომი დასრულდა. „Nude“ (შიშველი) მომდინარეობს მისი გვარის „Onoda“ თარგმანიდან.
ვსევოლოდ გარშინი
ვსევოლოდ გარშინი (Всеволод Гаршин; დ. 14  თებერვალი [ ძვ. სტ. 2 თებერვალი], 1855, მამული პრიატნაია-დოლინა — გ.  5 აპრილი [ ძვ. სტ. 24 მარტი] , 1888, სანქტ-პეტერბურგი) — რუსი მწერალი, პოეტი, ლიტერატურული კრიტიკოსი. მისი პირველი ნაწარმოები 1876 წელს დაიბეჭდა. 1877 წელს მოხალისედ წავიდა რუსეთ-თურქეთის ომში. ომში მიღებული შთაბეჭდილებანი ასახა მოთხრობებში: „ოთხი დღე“ (1877), „მხდალი“ (1879) და სხვა. გარშინის შემოქმედებაში დიდი ადგილი აქვს დათმობილი პიროვნების ტრაგედიას იმდროინდელი სოციალური წყობის პირობებში („შემთხვევა“, 1878; „ნადეჟდა ნიკოლაევნა“, 1885; „მხატვრები“, 1879; „შეხვედრა“, 1879). იგი ალეგორიული ფორმით უმღერის თავისუფლებისთვის მებრძოლ ადამიანებს („სამხრეთის პალმა“, 1880; „წითელი ყვავილი“, 1883). გარშინის მოთხრობებისთვის დამახასიათებელია სიუჟეტის სისადავე, ფსიქოლოგიური დაძაბულობა და ღრმა ლირიზმი. მისი მოთხრობები თარგმნილია ქართულად („ოთხი დღე“, „მხდალი“, „სიგნალი“, „წითელი ყვავილი“ და სხვა.)
სქოლიო
კატეგორია:რუსი მწერლები კატეგორია:რუსი კრიტიკოსები კატეგორია:რუსი პოეტები კატეგორია:დაბადებული 1855 კატეგორია:გარდაცვლილი 1888
Nude (Camel-ის ალბომი)
სქოლიო
კატეგორია:Camel-ის ალბომები კატეგორია:1981 წლის ალბომები კატეგორია:კონცეპტუალური ალბომები
ლუთხუბის ღვთისმშობლის ეკლესია
ლუთხუბის ღვთისმშობლის ეკლესია — არქიტექტურული ძეგლი დუშეთის მუნიციპალიტეტში, მდებარეობს სოფელ ლუთხუბის ზედა უბანში. XIX საუკუნის მეორე ნახევარში აუგია გუდამაყრის მოსახლეობას.
ეკლესია მიშენებულია ადრე იქვე მდგარ მცირე დარბაზულ ეკლესიაზე სამხრეთიდან. ამ ეკლესიაში მოხვედრა მხოლოდ გვიან მიშენებული ეკლესიის ჩრდილოეთ კედელში გაჭრილი კარიდან შეიძლებოდა, რომელიც ამჟამად ამოშენებულია.
მცირე ეკლესია გეგმით სწორკუთხაა. განეკუთვნება გვიანდელ შუა საუკუნეებს. ნაგებია სუფთად გათლილი ქვის კვადრებით. ძლიერ დაზიანებულია: ჩამონგრეულია კამარისა და კონქის უმეტესი ნაწილი. მონგრეულია კედლების ზედა ნაწილები და აფსიდის სარკმლის თაღი. ეკლესიის ჩრდილოეთ ფასადს ფერდობიდან ჩამონაშალი მიწა ფარავს. აღმოსავლეთით ნახევარწრიული აფსიდის ღერძზე, ეკლესიის ერთადერთი სარკმელია გაჭრილი. აფსიდის თაღს მხოლოდ ჩრდილოეთის გვერდი შემორჩა, რომელიც თაროსებრ კაპიტელს ეყრდნობა. დარბაზის ჩრდილოეთ კედელში ერთი ნიშია. სამხრეთ კედელში - პილასტრზე დაყრდნობილი ორი ყრუ თაღი. მათ შორის დასავლეთისაში დიდი ეკლესიიდან გამომავალი კარია მოქცეული. დარბაზი გადახურული ყოფილა ნახევარწრიული კამარით. ეკლესიაზე დასავლეთიდან მიშენებული ოთხკუთხა სათავსის კედლების მცირე ნაწილებიღაა შემორჩენილი.
ფასადებზე კარ-სარკმელთა ღიობები თანაბარი ზომის კვადრებითაა გამოყვანილი. სმახრეთის ფასადზე, კარის ზემოთ, ოთხკუთხა ნიშია. დასავლეთის ფასადზე სარკმლის ზემოთ გამოსახულია რელიეფური ჯვარი. ხოლო აღმოსავლეთის ფასადზე, ფრონტონში, დატოვებულია მცირე ღიობი - კონქის ზედა სივრცის გასანიავებლად. კედლები დასრულებულია თლილი ქვის მარტივპროფილიანი ლავგარდნით. ეკლესია გადახურულია თუნუქით. სახურავის დასავლეთ კიდეში, ოთხსვეტიანი სამრეკლოს საფუძვლის კვალიღა შეიმჩნევა. გადმოცემით ეკლესია მოხატული ყოფილა.
ლიტერატურა
კატეგორია:დუშეთის მუნიციპალიტეტის ტაძრები
ბორჩაშვილების ციხე-სახლი
ბორჩაშვილების ციხე-სახლი — არქიტექტურული ძეგლი დუშეთის მუნიციპალიტეტში, სოფელ მუცოში, ფერდობზე, ქვედა ტერასის ზედა ნაწილში. თარიღდება გვიანდელი შუა საუკუნეებით. ნაგებია ნატეხი ქვით. სახურავი და სართულშუა გადახურვა ჩაქცეულია. ციხე-სახლი (7,3 x 7,75 მეტრი) სამსართულიანია. პირველი და მეორე სართული საცხოვრებელი იყო, მესამე - სათავდაცვო. პირველ სართულს შესასვლელი დასავლეთიდან აქვს. კარი მიწის პირზეა გაჭრილი, გადახურულია ნახევარწრიული თაღით. აღმოსავლეთ კედელში ერთი სათოფურია, სამხრეთ კედელში - სათოფური და ნიში. მეორე სართულის დასავლეთ კედელში გაჭრილი შესასვლელი პირველი სართულის კარის ანალოგიურია. ამავე კედელში ორი ნიში და ერთი სათოფურია, სამხრეთისაში - სარკმელი და სათოფური, აღმოსავლეთისაში - სარკმელი და ნიში. მესამე სართულზე დასავლეთით კარი, სათოფური და ნიშია, სამხრეთით - ორი დიდი სარკმელი, აღმოსავლეთით - სარკმელი და სამი ნიში. სართულშუა გადახურვა ხის კოჭებზე იყო მოწყობილი. ციხე-სახლის სამხრეთ კედელი სამხრეთ-დასავლეთ კუთხიდან დასავლეთისკენ 2 მეტრზე გრძელდება. ამ კედელზე და მის მოპირდაპირე მხარეს კლდეზე გადებული იყო მეორე და მესამე სართულების აივნების ხის კოჭები. კოშკის დასავლეთის ფასადზე კედლის წყობაში ჩასმულ ქვაზე ამოკვეთილია სპირალები და ჯვარი.
ლიტერატურა
კატეგორია:დუშეთის მუნიციპალიტეტის არქიტექტურული ძეგლები
აზიური სირაქლემა
აზიური სირაქლემა (Struthio asiaticus) — არამფრენი ამომწყდარი უტროპო ფრინველი სირაქლემასებრთა ოჯახისა. მოიცავდა ტერიტორიებს დღევანდელი მაროკოდან ჩინეთსა და მონღოლეთამდე.
გავრცელება
სავარაუდოდ აზიური სირაქლემა ჩამოყალიბდა ცენტრალური აზიის ღია ლანდშაფტში (მონღოლეთი, ჩრდილოეთი ჩინეთი), სადაც გავრცელებული იყო გვიანი მიოცენიდან (საერთოდ გავრცელებული იყო ზედა პლიოცენიდან ქვედა ჰოლოცენამდე). ფართოდ იყო გავრცელებული ევროპასა და აზიაში. მათ შორის ჩრდილოეთ ინდოეთი, პაკისტანი, ბანგლადეში და სამხრეთ ციმბირი. ცნობილია, რომ ჩინეთში იგი გადაშენდა უკანასკნელი გამყინვარების პერიოდის დროს ან მისი დამთავრებიდან მალევე. აზიის კონტინენტის უდიდეს ნაწილში გადაშენების შემდეგ, იგი დიდი ხნის განმავლობაში მაინც შემორჩა შუა აზიის შიდა რეგიონებში, რაც დასტურდება პეტროგლიფებით, აგრეთვე ისტორიულ ქრონიკებსა და ლარნაკების მოხატულობებში. მინი|მარცხნივ|300პქ|აზიური სირაქლემის კვერცხის ნაჭუჭი მინი|მარცხნივ|300პქ|აზიური სირაქლემის ძვლები აზიურმა სირაქლემამ არაერთხელ შეაღწია ტრანსბაიკალში. მისი კვერცხის ნაჭუჭი გვხვდება რამდენიმე პალეონტოლოგიურ უბანსა და უძველესი ადამიანის ნამოსახლარში. მისი კვალი შეინშნება რამდენიმე გამოყოფილ რეგიონში, მაგალითად ერევნინის ტბების მიმდებარე ტერიტორიები. მისი კვერცხის ნაჭუჭი პირველად აღმოაჩინა ზოოლოგმა ა. ტუგარინოვმა, 1927 წელს არქეოლოგ გ. სოსნოვსკის და ტროიცკოსავსკის მუზეუმის დირექტორის — პ. მიხნოს მიერ შეგროვებულ არქეოლოგიურ მასალაში. ეს მასალები აღმოჩენილ იქნა მდინარეების სელენგის, ჩიკოის და ჯიდას ნაპირებზე ქვიშის გროვაში, უძველესი დასახლების ადგილზე, განადგურებულ კულტურულ ფენაში (ფენებში). მოცემული ნაჭუჭი იპოვეს პალეოლითის ხანის ქვის იარაღებთან და ძუძუმწოვართა ძვლებთან ერთად, მათ შორის: მამონტი, ბეწვიანი მარტორქა, დომბა.
1954-1956 წლებში ნაჭუჭის ფრაგმენტები აღმოჩენილი იქნა ლ. ივანიევის მიერ ტოლოგოის პალეონტოლოგიური უბნის ორ ჰორიზონტზე, 10-12 და 24-26 მეტრის სიღრმეზე ტერასის ზედაპირიდან. ქვედა ჰორიზონტის ფაუნაში, რომელიც ნეოგენით თარიღდება გამოირჩევა სამთითა ცხენი, აფთარი, ვეფხვი, ხრახნილრქებიანი ანტილოპა, მარტორქა, ხარი, ირემი და სხვ.
1980-1990-იან წლებში აზიური სირაქლემის კვერცხის ნაჭუჭები რიგი სტრატიფიცირებული მრავალრიცხოვანი დასახლებების არქეოლოგიური გათხრებისას — სუხოტინო-4 (ქვედა ჰორიზონტები), სტუდონოე-2, უსტ-კიახტა-17. სტუდონოე-2-ის დასახლებაში, მდინარე ჩიკოისთან ახლოს ნაჭუჭი ნაპოვნი იქნა უძველესი საცხოვრებელი სახლების ნაშთებში, კულტურულ ჰორიზონტებში ⅘ და 5. იგი მდებარეობს ჭალის მე-2 ტერასის ალუვიური დეპოზიტების შუა ნაწილში. ნახშირისა და ძვლებისგან მიღებული რადიოკარბონის გამოკვლევის, გეოლოგიური პირობების გათვალისწინების შედეგად დადგინდა, რომ კულტურული ჰორიზონტები თარიღდება ძვ. წ. XV-VII საუკუნეებით (16-18 ათასი წლის წინ). კვერცხის ნაჭუჭები გამოიყენებოდა ხარისხიან მასალად. მისგან მზადდებოდა მძივები. ტრანსბაიკალის ტერიტორიაზე აზიური სირაქლემას არსებობის საკითხი კვლავ ღია რჩება.
სქოლიო
კატეგორია:სირაქლემები
ოტო პერეს მოლინა
ოტო პერეს მოლინა (Otto Pérez Molina; დ. 1 დეკემბერი, 1950, გვატემალა, გვატემალა) — გვატემალის სამხედრო და პოლიტიკური მოღვაწე. გვატემალის პრეზიდენტი 2012-2015 წლებში.
ბიოგრაფია
2000 წელს გადადა სამხედრო სამსახურიდან. 2011 წელს დააარსა პატრიოტული პარტია, მონაწილეობდა 2007 წლის საპრეზიდენტო არჩევნებში, პირველ ტურში მიიღო ხმების 23,51 %, ხოლო მეორეში - 47,18 %. საკუთარი კანდიდატურა წამოაყენა 2011 წლის საპრეზიდენტო არჩევნებზეც და თავიდანვე ფავორიტად მიიჩნეოდა. პირველ ტურში დაიკავა პირველი ადგილი და მიიღო ხმების 36,02 %, მეორე ტურში კი გაიმარჯვა და 2012 წლის 14 იანვარს დაიკავა ქვეყნის მეთაურის თანამდებობა.
2015 წელს კორუფციაში ბრალდების გამო კონგრესმა იმუნიტეტი ჩამოართვა და პერესი გადადგა. 2015 წლის 3 სექტემბერს დააპატიმრეს. .
სქოლიო
კატეგორია:გვატემალის პრეზიდენტები კატეგორია:დაბადებული 1950 კატეგორია:დაბადებული 1 დეკემბერი
The Organ
The Organ — კანადური პოსტ-პანკ ჯგუფი, რომელიც ჩამოყალიბდა 2001 წელს ვანკუვერში, ბრიტანეთის კოლუმბიაში. ჯგუფი ოფიციალურად დაიშალა 2006 წლის 7 დეკემბერს. დაშლის ერთ-ერთი მიზეზად პირადი კონფლიქტი დასახელდა.
რესურსები ინტერნეტში
კატეგორია:2001 წელს ჩამოყალიბებული ჯგუფები კატეგორია:კანადური ალტერნატიული როკ-ჯგუფები
მცირე ჩვამა
მცირე ჩვამა (Microcarbo pygmaeus) — ფრინველი ჩვამასებრთა ოჯახისა. მისი სხეულის სიგრძეა 46–51 სმ, ფრთის შლილი 85–90 სმ. გამრავლების დროს ტანი და ფრთები ელვარე შავია, ყავისფერი თავი და კისერი კი თეთრადაა დაწინწკლული. ახალგაზრდა ფრინველი ზრდასრულისგან გამოირჩევა მოთეთრო მუცლითა და ღია ყავისფერი მკერდით. ზამთარში წინწკლები ქრება და ყელი თეთრ შეფერილობას იღებს. ფრენის სილუეტი ხასიათდება პროპორციულად მოკლე კისრითა და თავით და გრძელი კუდით. დიდ ჩვამასთან შედარებით, ფრთებს უფრო ხშირად იქნევს. ბინადრობს მრავალგვარი ტიპის წყალსატევში. მრავლდება კოლონიურად. შეტანილია საერთაშორისო წითელ ნუსხაში. საქართველოში მობინადრეა.
ლიტერატურა
კატეგორია:მცირე ჩვამა
ირაკლი კუპატაძე
ირაკლი კუპატაძე (დ. 1 აპრილი, 1996, საგარეჯო, კახეთი) — ქართველი სპორტსმენი (ძიუდო), ძიუდოში ახალგაზრდებს შორის ევროპის თასის ტურნირის გამარჯვებული (2015, 55 კგ.), ძიუდოში ჭაბუკებს შორის საქართველოს ჩემპიონი (2012, 50 კგ.), სამბოში ახალგაზრდებს შორის  მსოფლიოს (2016, 57 კგ.) და ევროპის ჩემპიონი (2015, 57 კგ.), ასევე სამბოში ჭაბუკებს შორის  მსოფლიოს და ევროპის ჩემპიონი (2014, 52 კგ.).
რესურსები ინტერნეტში
კატეგორია:დაბადებული 1 აპრილი კატეგორია:დაბადებული 1996 კატეგორია:საგარეჯოს მუნიციპალიტეტში დაბადებულები კატეგორია:ქართველი ძიუდოისტები
უტეიმულინო
უტეიმულინო (Үтәймулла) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ნაგადაკის სასოფლო საბჭოს.
2010 წლის მონაცემებით, სოფელში ცხოვრობს 379 ადამიანი. რაიონულ ცენტრ თოლბაზიდან დაშორებულია 29 კილომეტრით. უახლოესი რკინიგზის სადგურია ტიუკუნი, რომელიც დაშორებულია 8 კმ-ით.
2002 წლის აღწერის მიხედვით, მოსახლეობის აბსოლუტურ უმრავლესობას ბაშკირები შეადგენენ.
სქოლიო
კატეგორია:აურგაზის რაიონის სოფლები
The Single Factor
The Single Factor — ინგლისური პროგრესული როკ-ჯგუფ Camel-ის მეცხრე სტუდიური ალბომი. იგი გამოვიდა 1982 წელს. ძირითადად ჩაიწერა, როგორც კონტრაქტით გათვალისწინებული აუცილებელი ალბომი. Decca Records ჯგუფისგან ითხოვდა ჰიტ-სინგლის ჩაწერას და Camel მუდმივად ზეწოლის ქვეშ იყო, რამაც გავლენა იქონია ალბომზე. წინა ალბომებისგან განსხვავებით, აქ წარმოდგენილი სიმღერები 3-4 წუთს გრძელდება.
სქოლიო
კატეგორია:Camel-ის ალბომები კატეგორია:1982 წლის ალბომები კატეგორია:Decca Records-ის ალბომები
სერა-დუ-სალიტრი
სერა-დუ-სალიტრი (Serra do Salitre) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 200 მეტრზე. მიეკუთვნება ტრიანგულუ-მინეირუ-ი-ალტუ-პარანაიბის მეზორეგიონს. შედის ეკონომიკურ-სტატისტიკურ მიკრორეგიონ პატროსინიუს შემადგენლობაში.
2010 წლის მონაცემებით, მოსახლეობა 10 549 ადამიანს შეადგენდა, მოსახლეობის სიმჭიდროვე 8.14 კმ²-ზე. ფართობი 1 295 272 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
პუერტო-გაიტანი
პუერტო-გაიტანი (Puerto Gaitán) — ქალაქი და მუნიციპალიტეტი კოლუმბიაში, მეტის დეპარტამენტში.
2005 წლის მონაცემებით, მოსახლეობა 17.310 ადამიანს შეადგენდა. ფართობი 17.499 კმ²-ია.
რესურსები ინტერნეტში
კატეგორია:მეტის დეპარტამენტის მუნიციპალიტეტები და ქალაქები
ლევან ხაბეიშვილი
ლევან ხაბეიშვილი (დ. 7 მაისი, 1987) — ქართველი პოლიტიკოსი, საქართველოს მე-10 მოწვევის პარლამენტის წევრი. თბილისის საკრებულოს ყოფილი დეპუტატი. ერთიანი ნაციონალური მოძრაობის თავმჯდომარე.
ბიოგრაფია
2012-2013 მუშაობდა პრეზიდენტ მიხეილ სააკაშვილის ადმინისტრაციაში მთავარი სპეციალისტის პოზიციაზე, 2013-2014 წლებში იკავებდა თბილისის მერიის სოციალური მომსახურებისა და კულტურის საქალაქო სამსახურის უფროსის მოადგილის თანამდებობას. 2017 წელს აირჩიეს თბილისის საკრებულოს დეპუტატად.
2020 წლის საპარლამენტო არჩევნებში იყო ოპოზიციური პარტიების ნაწილის საერთო კანდიდატი სამგორის მაჟორიტარულ ოლქში. მან ხმების 39,14% (27506) მიიღო და მეორე ადგილი დაიკავა. მეორე ტურში მონაწილეობაზე და პარლამენტში პარტიული სიით შესვლაზეც უარი განაცხადა (მთლიანად ოპოზიციასთან ერთად, გაყალბებული არჩევნების მოტივით). ოფიციალურად 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.
სქოლიო
კატეგორია:დაბადებული 7 მაისი კატეგორია:დაბადებული 1987 კატეგორია:საქართველოს X მოწვევის პარლამენტის წევრები
ანთოკის სამაროვანი
ანთოკის სამაროვანი — არქეოლოგიური ძეგლი, მდებარეობს საგარეჯოს მუნიციპალიტეტის სოფელ ანთოკის ჩრდილო-აღმოსავლეთით, ტყით დაფარულ ტერიტორიაზე. აღმოჩენილია მიწის სამუშაოების დროს. სამაროვანში გამოვლინდა ბრინჯაოს ე. წ. კახური ტიპის სატევარი, რომლის პირის ორივე მხარეს ფანტასტიკური ცხოველებია გამოსახული. ტიპოლოგიურად სატევარი ყველაზე ადრეულია ამ სახის საბრძოლო იარაღს შორის და იგი ძვ. წ. XIII საუკუნის ახლო ხანებით თარიღდება.
სატევარი საქართველოს ეროვნული მუზეუმის ს. ჯანაშიას სახელობის საქართველოს მუზეუმშია დაცული.
ლიტერატურა
კატეგორია:საგარეჯოს მუნიციპალიტეტის არქეოლოგიური ძეგლები
აკოს რაიონი (კონსეფსიონი)
რესურსები ინტერნეტში
კატეგორია:ხუნინის რეგიონის რაიონები კატეგორია:კონსეფსიონის პროვინციის რაიონები
კუილუ (მდინარე)
კუილუ (Kouilou, ასევე კუილუ-ნიარი, კვილა და კვილი) — მდინარე კონგოს რესპუბლიკაში. შუა წელზე ნიარი ეწოდება. მიედინება ბუენზის, ლეკუმუს, ნიარის და კუილუს დეპარტამენტების ტერიტორიებზე.
ასა (ტელესერიალი)
„ასა“ — ქართული კომედიური ჟანრის სერიალი, რომელიც ტელეკომპანია მზემ გადაიღო 2006 წელს. სერიალის სახელწოდება იშიფრება, როგორ „არაჩვეულებრივი სიყვარულის ამბავი“.
კუილუ (მდინარე)
ისტორია
მდინარე 1882 წელს იქნა გამოკვლეული ხორვატი დრაგუტინ ლერმანის მიერ. მან მასზე აღმოაჩინა ჩანჩქერები, რომელსაც შუასაუკუნეების ხორვატიის ზრინსკების (Zrinski, Zrínyi) დინასტიის პატივსაცემად დაარქვა ზრინსკების ჩანჩქერები.
კოიშკოს რაიონი
კოიშკოს რაიონი (Distrito de Coishco) — რაიონი პერუში, ანკაშის რეგიონის სანტას პროვინციაში. მდებარეობს ზღვის დონიდან 15 მეტრზე. 2007 წლის მონაცემებით, მოსახლეობა 14 832 ადამიანს შეადგენდა, სიმჭიდროვე 1 610.42 ადამიანი კმ²-ზე. ფართობი 9.21 კმ²-ია.
კუილუ (მდინარე)
გეოგრაფია
კუილუ კონგოს რესპუბლიკის სამხრეთ-აღმოსავლეთის უდიდესი მდინარეა და დიდი აუზის მდინარეული ჩამონადენია, რომელიც მოიცავს ოთხი დეპარტამენტის ტერიტორიების დიდ ნაწილს. ზედა დინებაში მდინარე მიედინება დასავლეთისაკენ, მასზე მდებარეობენ ქალაქები მადინგუ, ნკაიი და ლუდიმა. ამ მონაკვეთში მდინარის კალაპოტის გასწვრივ გაყვანილია რკინიგზა ბრაზავილი — პუენტ-ნუარი. შემდეგ მდინარე უხვევს ჩრდილო-დასავლეთისკენ, სადაც მდებარეობს ქალაქი მაკაბანა. შემდეგ მარჯვნიდან მას უერთდება მისი უდიდესი შენაკადი — მდინარე ლუესე და უხვევს სამხრეთ-დასავლეთისკენ. ჩაედინება ატლანტის ოკეანეში ქალაქ პუენტ-ნუარიდან ჩრდილოეთით, დაახლოებით 30 კმ-ში.
ასა (ტელესერიალი)
სიუჟეტი
ახალგაზრდა ცოლ-ქმარი უამრავი სოციალური პრობლემებისა და სირთულეების მიუხედავად, მყუდრო ოჯახის შექმნას ცდილობს.
კოიშკოს რაიონი
რესურსები ინტერნეტში
კატეგორია:ანკაშის რეგიონის რაიონები კატეგორია:სანტას პროვინციის რაიონები
ასა (ტელესერიალი)
გადაღება
სპეციალურად სერიალისთვის ტელეკომპანია მზე ქმნიდა დეკორაციას და გადაღებები მიმდინარეობდა სხვადასხვა პავილიონში
კუილუ (მდინარე)
ჰიდროლოგია
წყლის ხარჯი სუნდას საკვლევ სადგურში, ატლანტის ოკეანეში ჩადინების ადგილიდან 134 კმ-ით მაღლა :
სქოლიო
კატეგორია:კონგოს რესპუბლიკის მდინარეები
პიტერ ჰემილი
პიტერ ჯოზეფ ენდრიუ ჰემილი (Peter Joseph Andrew Hammill; დ. 5 ნოემბერი, 1948) — ინგლისელი მომღერალი, გიტარისტი, კომპოზიტორი და მუსიკალური პროდიუსერი. პროგრესული როკ-ჯგუფ Van der Graaf Generator-ის დამფუძნებელი. უკრავს გიტარასა და კლავიშებიან საკრავებზე.
სიმღერის ტექსტები
ჰემილის სიმღერის ტექსტები ეხება სიყვარულის, ურთიერთობების, სიკვდილის, თვითგამორკვევის, პოლიტიკისა და რელიგიის თემებს. მისი ტექსტები ასევე მოიცავს მეცნიერულ, ლიტერატურულ და ისტორიულ სიუჟეტებს. მაგალითად, სოლო-ალბომ „Fool's Mate-ის“ სიმღერაში „Viking“ ნორვეგიული მითოლოგიის პერსონაჟები ფიგურირებენ.
1974 წელს ჰემილმა გამოაქვეყნა წიგნი „Killers, Angels, Refugees“, რომელიც სიმღერის ტექსტების, პოემებისა და მოთხრობების კრებულია. 1982 წელს გამოუშვა მისი გაგრძელება „Mirrors, Dreams, Miracles“.
რესურსები ინტერნეტში
კატეგორია:ინგლისელი მომღერლები კატეგორია:ინგლისელი კომპოზიტორები კატეგორია:დაბადებული 1948 კატეგორია:დაბადებული 5 ნოემბერი
პუერტო-ლოპესი
პუერტო-ლოპესი (Puerto López) — ქალაქი და მუნიციპალიტეტი კოლუმბიაში, მეტის დეპარტამენტში.
2005 წლის მონაცემებით, მოსახლეობა 28.922 ადამიანს შეადგენდა. ფართობი 6.740 კმ²-ია.
რესურსები ინტერნეტში
კატეგორია:მეტის დეპარტამენტის მუნიციპალიტეტები და ქალაქები
ჩერნოგორიის სანჯაყი
ჩერნოგორიის სანჯაყი (Црногорски санџак, Karadağ Sancağı, სიტყვასიტყვით შავი მთის სანჯაყი) — ოსმალეთის იმპერიის პროვინცია (სანჯაყი) ბალკანეთის ნახევარკუნძულზე, დღევანდელ ჩერნოგორიაში. სანჯაყი შეიქმნა 1514 წელს ყოფილი ზეტას სასაზღვრო რაიონში, რომელსაც ადრე კრონჯევიცების ოჯახი მართავდა. 1499 წლიდან კი იქ შკოდერის სანჯაყი მდებარეობდა.
ისტორია
ზეტას სამთავროს დიდმა ნაწილმა დაკარგა დამოუკიდებელი სახელმწიფოს ტიტული და გახდა ოსმალეთის იმპერიის ვასალი, იქამდე, სანამ 1499 წელს ოსმალური ადმინისტრაციული ცენტრი, შკოდერის სანჯაყი შეიქმნებოდა. 1514 წელს ეს ტერიტორია გამოეყო შკოდერის სანჯაყს და შეიქმნა ცალკეული ჩერნოგორიის სანჯაყი, რომელსაც სკენდერბეგ ცრონდევიცი მართავდა. 1528 წელს როდესაც სკენდერბეგ ცრონდევიცი გარდაიცვალა, ჩერნოგორიის სანჯაყი შეურთდა შკოდერის სანჯაყს, როგორც უნიკალური ადმინისტრაციული ნაწილი მცირე ავტონომიის ხარისხით.
სქოლიო
კატეგორია:მონტენეგროს ისტორია
ხასანოვო (აურგაზის რაიონი)
ხასანოვო (Хәсән) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ურშაკის სასოფლო საბჭოს.
2010 წლის მონაცემებით, სოფელში ცხოვრობს 13 ადამიანი. რაიონულ ცენტრ თოლბაზიდან დაშორებულია 33 კილომეტრით. უახლოესი რკინიგზის სადგურია შინგაკ-კული, რომელიც დაშორებულია 45 კმ-ით.
2002 წლის აღწერის მიხედვით, მოსახლეობის აბსოლუტურ უმრავლესობას თათრები შეადგენენ.
სქოლიო
კატეგორია:აურგაზის რაიონის სოფლები
დიღმის მეორე სამაროვანი
ლიტერატურა
კატეგორია:თბილისის არქეოლოგიური ძეგლები
პარადოქსი (ეპიზოდების სია)
აქ წარმოდგენილია სერიალ "პარადოქსის" ეპიზოდების სია
მეორე სეზონი
კატეგორია:ტელესერიალების ეპიზოდები
დიდი წყლის ბუღა
დიდი წყლის ბუღა, წყლის ბუღა, დიდი ყარაულა (Botaurus stellaris) — ფრინველი ყანჩისებრთა ოჯახისა. მისი სხეულის სიგრძეა 70–80 სმ, ფრთის შლილი 125–135 სმ. დიდი ზომის, ყანჩისმაგვარი, ჭაობის ფრინველია. სახელწოდება დამახასიათებელი ხმის გამო მიიღო, რომელსაც მამრი გაზაფხულზე გამოსცემს ხოლმე, უმეტესად ღამით. მისი ნახვა ძალზე რთულია, ვინაიდან ცხოვრების დიდ ნაწილს ჭაობის ხშირ მცენარეულობაში ატარებს. მოყვითალო-მოყავისფრო ბუმბულის საფარველი უხვადაა დაწინწკლული და დაზოლილი, ამდენად ფრინველი შესანიშნავად ეხამება საბინადრო გარემოს. შეფერილობაში სქესთა შორის განსხვავება არ აღინიშნება. ბინადრობს მდინარეების და ტბების ლელიან სანაპიროებზე, ტყიან ჭაობებში და სხვ. საქართველოში ცნობილია, როგორც მობუდარი ფრინველი.
ლიტერატურა
კატეგორია:წყლის ბუღა
შეპტელიჩი
შეპტელიჩი (Şeptelici) — სოფელი მოლდოვაში, სოროკის რაიონში. მდებარეობს ზღვის დონიდან 193 მეტრზე. 2004 წლის მონაცემებით, მოსახლეობა 1 086ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
ROM-კარტრიჯი
მინი|250პქ|[[Neo Geo AES-ის კარტრიჯი]] ROM-კარტრიჯი, კოლოქვიალურად სათამაშო კარტრიჯი — მუდმივი მეხსიერების (ROM) მიკროსქემაზე დაფუძნებული მოწყობილობა, მოხსნადი მეხსიერების ბარათი, რომელიც უერთდება სამომხმარებლო ელექტრონულ მოწყობილობებს — სახლის კომპიუტერებს, ვიდეო თამაშების კონსოლებს, იშვიათად — ელექტრონულ მუსიკალურ ინსტრუმენტებს.
სიტყვა კარტრიჯი მომდინარეობს ინგლისური სიტყვიდან cartridge (ვაზნა). ქართულში, ისევე როგორც რუსულ ენაში და პოსტსაბჭოთა ქვეყნებში, ასევე გამოიყენება დასახელება „კასეტა“. ინგლისურში შემოკლებით უწოდებენ „cart“.
კარტრიჯების მასიური გამოყენება დაიწყეს ადრეული სახლის კომპიუტერებში. კატრიჯების გამოყენებას ვიდეო თამაშების კონსოლებში საფუძველი ჩაეყარა 1970-იანი წლების მიწურულს. პირველი სათამაშო კარტრიჯი შექმნა ჯერი ლოუსონმა სათამაშო კონსოლ Fairchild Channel F-ისთვის 1976 წელს. თუმცა ყველაზე ადრეული სისტემა, რომელიც გამოიყენებდა სათამაშო კარტრიჯის მსგავს მოწყობილობას იყო პირველი ვიდეო თამაშების კონსოლი Magnavox Odyssey (1972).
კარტრიჯებზე დაფუძნებული სათამაშო კონსოლების წარმოება მიმდინარეობდა გვიანი 1970-იანი წლებიდან 1990-იანი წლების შუა პერიოდამდე. მას შემდეგ, რაც მასიურ ხმარებაში ჩაეშვა კომპაქტ-დისკები, აპარატურის მწარმოებელთა უმეტესობა გადაერთო კომპაქტ-დისკებზე დაფუძნებული სათამაშო სისტემების წარმოებაზე. მიუხედავად ამისა, კარტრიჯები დღემდე გამოიყენება პორტატიულ სათამაშო კონსოლებში, როგორებიცაა Nintendo 3DS, PlayStation Vita, ასევე პლანშეტისმაგვარ ჰიბრიდულ კონსოლ Nintendo Switch-ში.
გამომდინარე იქედან, რომ კარტრიჯმა მასიური გამოყენება ვიდეო თამაშებში ჰპოვა, ROM-კარტრიჯს კოლოქვიალურად „სათამაშო კატრიჯსაც“ უწოდებენ.
სქოლიო
კატეგორია:ინფორმაციის მატარებლები კატეგორია:ვიდეო თამაშის აპარატული უზრუნველყოფა კატეგორია:ვიდეო თამაშების დისტრიბუცია
ჯერემი ლინი
ჯერემი შუ-ჰოუ ლინი (დ. 23 ივლისი, 1988, ტორასი, კალიფორნია) — ამერიკელი პროფესიონალი კალათბურთის მოთამაშე. ამჟამად თამაშობს ჩინეთის საკალათბურთო ასოციაციის (CBA) კლუბ ბიიჯინგ დაკსში. წარმოშობით ლინი ჩინელი ან ტაივანელია. თამაშობდა NBA-ში და არის იმ მცირე აზიელი ამერიკელების წარმომადგენელი, რომლებმაც ხსენებულ ლიგაში თამაში შეძლეს. აგრეთვე ცნობილია ქრისტიანობის საზოგადოდ გამოხატულებით.
ლინი გაიზარდა სან-ფრანცისკოს ყურის ტერიტორიაზე; საშუალოს სკოლის მეოთხე წელიწადში მოიპოვა ჩრდილოეთ კალიფორნიის წლის მოთამაშის ტიტული. ათლეტური სტიპენდიების შეთავაზებების მიუღებლობის შემდეგ, იგი ჩაირიცხა ჰარვარდის უნივერსიტეტში; აქ იგი ივუ ლიგაში თამაშობდა. NBA-ის დრაფტზე არ არჩევის შემდეგ, ლინმა თითქმის გარანტირებული კონტრაქტი გააფორმა გოლდენ-სტეიტ უარიორსთან. ახალბედობის სეზონში კლუბში თამაში იშვიათად უხდებოდა; ამავე წელს იგი NBA-ის D ლიგაშიც გაუშვეს. 2011-2012 წლების სეზონის დასაწყისში იგი ნიუ-იორკ ნიქსს შეუერთდა.
ნიუ-იორკში სეზონის ნაწილის გატარება კვლავ D ლიგაში მოუხდა. თუმცა, 2012 წლის თებერვალში მან გუნდს მოგებათა სერიის შექმნაში ულიდერა და სასტარტო შემადგენლობაშიც შევიდა. ხსენებულ პერიოდში ლინის ვარსკვლავური თამაში დაეხმარა ნიქსს 2012 წლის NBA-ის პლეი-ოფში გასვლაში; ასეთმა მოვლენებმა ლინს საერთაშორისო დიდება მოუტანა. 2012 წლის აპრილში, Time Magazine-მა ლინი დაასახელა მსოფლიოს TOP100 ყველაზე გავლენიან ადამიანთა სიაში. ნიქსის შემდეგ ლინი ტრამვებსა და სხვადასხვა შეუსაბამობებს უმკვალდებოდა. იგი თამაშობდა ჰიუსტონ როკეტსისთვის, შარლოტ ჰორნეტსისთვის, ბრუკლინ ნეტსისთვის, ატლანტა ჰოუქსისა და ტორონტო რაპტორსისთვის. ლინი არის პირველი აზიელი ამერიკელი, რომელმაც NBA-ის ჩემპიონობა მოიპოვა (2019 წელს, ტორონტო რაპტორსთან ერთად გახდა ჩემპიონი).
ადრეული ცხოვრება
ჯერემი შუ-ჰოუ ლინი დაიბადა 1998 წლის 23 ივლისს ტორასიში, კალიფორნიაში. გაიზარდა ქრისტიანულ ოჯახში, კალიფორნიის ქალაქ პალო–ალტოს ყურის ტერიტორიაზე.
მისი მშობლები, გიე-მინგი და შირლი, 1970-იან წლებში ემიგრაციაში იყვნენ ტაივანიდან აშშ-ში; თავდაპირველად, ინდიანაში გადასვლამდე ისინი ვირჯინიაში დასახლდნენ (აქ ორივე უნივერსიტეტში ჩაირიხცხა). მათ აქვთ ორმაგი: ტაივანისა და აშშ-ის მოქალაქეობა. ლინის მამისეული ოჯახი არის ჰოკლოს ხალხი (ბეიდოუ, ჩანგჰუა, ტაივანი), ხოლო მისი ბებია (დედის მხრიდან) 1940-იანი წლების ბოლოს, პინგჰუდან (ზეჯიანგი, კონტინენტური ჩინეთი) ემიგრაციაში წავიდა ტაილანდში.
ლინის ორივე მშობელი სიმაღლით 168 სანტიმეტრია. მისი დედისეული ბებიის ოჯახი მაღალი იყო. ლინს ჰყავს უფროსი ძმა, ჯოში, და უმცროსი ძმა ჯოზეფი. გიე-მინგმა მის შვილებს ასწავლა კალათბურთის თამაში ადგილობრივ „YMCA“-ში.
კარიერა ეროვნულ ნაკრებში
ჯერემი ლინის მშობლები როგორც ამერიკის, ისე ტაივანის მოქალაქეობას ფლობენ; ჯერემი ლინმაც სცადა ტაივანის პასტორტის აღება, თუმცა არ არსებობს იმის შესახებ ჩანაწერი, რომ მან იგი მართლაც მიიღო. 2011 წლის ივნისში ლინი შედიოდა 2011 წლის ფიბას აზიის ჩემპიონატზე წარსადგენ ჩინეთის ტაიპეის (ტაივანის) ეროვნული ნაკრების 24 მოთამაშეში. თუმცა, ჩინეთის ტაიპეის საკალათბურთო ასოციაციამ (CTBA) გამოაცხადა, რომ მუხლის დაზიანების გამო ლინი ნაკრების შემადგენლობაში ვერ მოხვდებოდა.
სქოლიო
კატეგორია:დაბადებული 23 აგვისტო კატეგორია:დაბადებული 1988 კატეგორია:ნაციონალური საკალათბურთო ასოციაციის მოთამაშეები კატეგორია:იაპონელი კალათბურთელები
ტობოლი
ტობოლი (Тобыл, Тобол) — მდინარე ყაზახეთსა და რუსეთში; ირტიშის (ობის აუზი) მარცხენა შენაკადი. სიგრძე 1591 კმ, აუზის ფართობი 426 ათასი კმ². ყაზახეთში ტობოლის აუზში მდებარეობს ვრცელი გაუდინარი არე (62 000 კმ²). სათავეს იღებს მდინარეების ქოქფექთისაისა და ბოზბიეს შეერთების შედეგად. ზემო წელზე მიედინება თურღაის პლატოზე და აქვს მთის მდინარის ხასიათი, შუა და ქვემო წელზე — დასავლეთ ციმბირის ვაკეზე, ფართო ტერასულ ხეობაში, სადაც 5 კმ-მდე სიგანის ჭალები და მრავალი ნამდინარევი ტბაა. ქალაქ ტობოლსკთან ერთვის ირტიშს. ტობოლის აუზში დაახლოებით 20 000 ტბაა საერთო ფართობით 9000 კმ². დიდი შენაკადებია: უბაგანი, სუერი, ტაპი (მარჯვენა); აიატი, ტუი, ისეტი, ტურა, ტავდა (მარცხენა). უპირატესად იკვებება თოვლის წყლით (წლიური ჩამონადენის 60%), ქვემო წელზე იზრდება წვიმის წყლის წილი. ყველაზე ჭარბწყლიანი პერიოდია მაისიდან და ივნისამდე, მცირეწყლიანი — აგვისტოდან მარტამდე. ქვემოთში წყლის საშუალო მრავალწლოვანი ხარჯი 810 მ³/წმ-ია (ჩამონადენის წლიური მოცულობა — 25,6 კმ³), შესართავში — 805 მ³/წმ (მაქს. 6350 მ³/წმ), ზემოთში — 26,2 მ³/წმ (მაქს. 348 მ³/წმ). საშუალო სიმღვრივე — 260 გ/მ³. წელიწადში ჩამოაქვს 1600 ტონა ნატანი. იყინება ნოემბერში, ლღვება აპრილში. მდინარის და მის შენაკადთა წყალი გამოიყენება წყალმომარაგებისა მიზნით და სარწყავად. ყაზახეთის ტერიტორიაზე მასზე მდებარეობს მრავალწლოვანი რეგულირების ზემო ტობოლისა და ყარათომარის წყალსაცავები; რუსეთის ტერიტორიაზე — სეზონური რეგულირების კურგანის წყალსაცავი. სანაოსნოა შესართავიდან მდინარე ისეტის შერთვამდა (437 კმ). მის ნაპირებზეა ქალაქები: ლისაკოვსკი, რუდნი, კოსტანაი (ყაზახეთი), კურგანი, იალუტოროვსკი, ტობოლსკი (რუსეთი).
სქოლიო
კატეგორია:ტიუმენის ოლქის მდინარეები კატეგორია:კურგანის ოლქის მდინარეები კატეგორია:ყაზახეთის მდინარეები კატეგორია:სასაზღვრო მდინარეები
კასერეს-დელ-პერუს რაიონი
კასერეს-დელ-პერუს რაიონი (Distrito de Cáceres del Perú) — რაიონი პერუში, ანკაშის რეგიონის სანტას პროვინციაში. მდებარეობს ზღვის დონიდან 1203 მეტრზე. 2007 წლის მონაცემებით, მოსახლეობა 5 062 ადამიანს შეადგენდა, სიმჭიდროვე 9.21 ადამიანი კმ²-ზე. ფართობი 549.78 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:სანტას პროვინციის რაიონები
ჩამბარის რაიონი
რესურსები ინტერნეტში
კატეგორია:ხუნინის რეგიონის რაიონები კატეგორია:კონსეფსიონის პროვინციის რაიონები
თეთრაანი
თეთრაანი — არქეოლოგიური ძეგლი თბილისის სოფელ დიღომში, სოფლის განაპირას, დასავლეთით, წყალსაცავის ჩრდილო-დასავლეთით 100 მეტრზე. თარიღდება გვიანდელი ფეოდალური ხანით. ნასოფლარზე, რომელიც ამჟამად იხვნება, შემორჩენილია კირის ხსნარითა და ნატეხი ქვით ნაგებ შენობათა ნაშთები.
ლიტერატურა
კატეგორია:თბილისის არქეოლოგიური ძეგლები
ჩიშმა (ბალიკლიკულის სოფსაბჭო)
ჩიშმა (Шишмә) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ბალიკლიკულის სასოფლო საბჭოს.
დეროში
გეოგრაფია
დეროში — მარჯნის ატოლია, სიგრძით — 6,2 კმ, სიგანით — 1 კმ და 3,24 კმ² ფართით, მდებარეობს კუნძულ მაედან 230 კმ-ით სამხრეთ-დასავლეთით.
ჩიშმა (ბალიკლიკულის სოფსაბჭო)
2010 წლის მონაცემებით, სოფელში ცხოვრობს 65 ადამიანი. რაიონულ ცენტრ თოლბაზიდან დაშორებულია 12 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 42 კმ-ით, ხოლო სასოფლო საბჭოს ცენტრიდან ბალიკლიკულიდან დაშორებულია 3 კმ-ით.
დეროში
ისტორია
სახელი დაერქვა 1767-1772 წლებში მავრიკის და რეიუნიონის გუბერნატორის შევალიე (chevalier — «ცხენით მიმავალი», ანუ რაინდი) დე როშის პატივსაცემად. 1965 წელს ატოლი შეიყვანეს ბრიტანეთის ინდოეთის ოკეანის ტერიტორიის შემადგენლობაში, მაგრამ 1976 წელს დაუბრუნეს დამოუკიდებლობამიღებულ სეიშელის კუნძულების რესპუბლიკას.
ჩიშმა (ბალიკლიკულის სოფსაბჭო)
სქოლიო
კატეგორია:აურგაზის რაიონის სოფლები
დეროში
მოსახლეობა
მოსახლეობა — დაახლოებით 50 ადამიანი, მთელ არქიპელაგზე მცხოვრებთა თითქმის ნახევარი.